А ў далейшым дзяцей (нават тых, хто стаў паўналетнім) падтрымліваюць і спецыялісты ліцэяў (каледжаў), і спецыялісты вёскі, і бацькі-выхавальнікі. Ніхто не прымушае бацькоў сачыць за лёсам дзіцяці пасля выпуску, але калі яно задае пытанне, звяртаецца з просьбай аб дапамозе, абавязкова атрымае параду, магчыма, фактычную дапамогу. “Гэта ўнутраная адказнасць людзей, — гаворыць С.А.Мінакова. — Да таго ж у нас ёсць юрысконсульт, ён таксама можа дапамагчы, а мы прымаем нашых былых выхаванцаў у любы дзень, у любы час, калі ім, напрыклад, патрэбна якая-небудзь даведка. А што зробіш, калі чалавек працуе і можа прыехаць у Вопытны толькі ў суботу?”